— 111 — 



La dame tout autresait 



Li dit: «Vilains malportrait î 



« Toz jors flairiez ^vous lou vin ! 



« Vous n'avez en moi nuns droit ; 



« Car j'ai ami qui me plait. 



« Ancor lo vi en matin , 



« Si sai bien k'il n'aime feme 



« Nulle tant com il fait mi ; 



« Et si vos dis de par li, 



«Se je vis, il vous ferait cous; 



« S'il ne vos siet, sailleis aillours. » 



la begdinette. 



(n°lxxx.) 



Le Galant. Amor m'anvoie à mesage 



A vous , dame de haut pris , 



Ke vous li faites bomaige 



Si saureis qui ert vrais amins. 



Joie en vient, soûlais et ris; 



Laxiés vostre beguinaige, 



S'irons oïr ou bocaige 



Lou cbant des oixiaus jolis. 



La Béguinette. Certes, sire, n'ameroie 



Por riens ne vous ne autrui , 

 Traités arier vostre voie, 

 Et aleis an sus de mi. 

 Se d'amors avoie cri 

 Ne s'omaige lour faisoie, 

 Certes, sire, j'ameroie 

 Moult plus jolivet amio. 



Le Galant. Douce dame debonaire, 



De mon cors vos fais presant ; 

 Torneis vers moi vos viaire , 

 Regardeis-moi doucement 

 De vos eulz vars et rians; 

 Ne soiez vers moi si fiere, 

 Reseveis moi por amant. 



La Béguinette. Sire , vous m'aveis conquise : 

 A ceu moût amors meneit; 

 J'osterai ma gone 2 grise , 



1 Vous sentez. 



2 Robe. 



